Document ID: 32006R0410

KOMISIJAS REGULA (EK) Nr. 410/2006
(2006. gada 9. marts),
ar kuru groza Regulu (EK) Nr. 1291/2000, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 26. panta 3. punktu,
tā kā:
(1)
Komisijas 1999. gada 26. janvāra Regulas (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām (2), 1. panta 1. punktā paredzēts, ka, eksportējot no Kopienas produktus, par kuriem ir pieprasīta eksporta kompensācija, ir jāuzrāda eksporta licence.
(2)
Tomēr Regulas (EK) Nr. 174/1999 1. panta 1. punkta otrajā daļā vēlāk paredzēts, ka tās I pielikuma II punktā minētajiem produktiem eksporta licence jāuzrāda arī tad, ja nav pieprasīta kompensācija, izņemot Komisijas Regulas (EK) Nr. 1291/2000 (3) 5. panta 1. punkta pirmajā un ceturtajā ievilkumā minētos gadījumus.
(3)
Regulas (EK) Nr. 1291/2000 5. pantā paredzēts, ka licence netiek prasīta un to drīkst neuzrādīt eksporta darbībās, kurās pieprasa eksporta kompensācijas, bet kuras tostarp attiecas uz nelieliem daudzumiem, kas nepārsniedz minētās regulas III pielikumā noteiktos daudzumus.
(4)
Ja šādā nelielā daudzumā un nepieprasot kompensāciju, tiek eksportēts sausā vājpiena pulveris, kas minēts Regulas (EK) Nr. 174/1999 I pielikuma II punktā, ir lietderīgi atbrīvot eksportētājus no pienākuma uzrādīt eksporta licenci.
(5)
Tādēļ attiecīgi jāgroza Regulas (EK) Nr. 1291/2000 III pielikums.
(6)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1291/2000 III pielikumā D produktu nozares beigās pievieno šādu tekstu:
Eksporta licence, nepieprasot kompensāciju (Regulas (EK) Nr. 174/1999 1. panta 1. punkta otrā daļa)
“0402 10
150 kg”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 9. martā

Labels: 3
17